‘દોરામાં શક્તિ નથી કે મણિમાં પરોવાઇ શકે, પરંતુ એ જ મણિ જો વજ્રથી વિંધાયેલ હોય તો દોરો એમાં સરળતાથી પ્રવેશી જાય છે. એ જ રીતે આ મહાન રઘુવંશનું વર્ણન પૂર્વના મહાન કવિઓએ કરેલું છે એટલે જ એ કંડારેલા માર્ગે મારાથી પ્રવેશ થઇ શકે છે.’ ભગવાન શ્રી સ્વામિનારાયણની ચરિત્ર ગાથા લખવામાં મારી મતિની સ્થિતિ પણ આવી જ છે. શ્રી સ્વામિનારાયણ સંપ્રદાયમાં ભગવાન શ્રી સ્વામિનારાયણ વિશે દરિયા જેવું વિપુલ સાહિત્ય ઉપલબ્ધ છે, જેમાંથી કેટલુંક પ્રસિદ્ધ છે, કેટલુંક અપ્રસિદ્ધ છે. કોઇ પણ મહાપુરુષનાં જીવન દરમિયાન આટલા વિપુલ સાહિત્યનું સર્જન થવું એ વીરલ ઘટના છે.